Source: http://zovp.sk/clanok.asp?id=122
Timestamp: 2019-09-17 05:09:38+00:00
Document Index: 10090361

Matched Legal Cases: ['§ 69', '§ 71', '§ 69', '§ 69', '§71', '§ 71']

od 1.4. 2009 kovový odpad bez DPH
31.3.2009 14:39:32 vytlačiť
Zákonom číslo 83/2009 Z.z. bol s účinnosťou od 1. apríla 2009 novelizovaný zákon č. 222/2004 Z.z. o dani z pridanej hodnoty, ktorý významným spôsobom zmenil ustanovenia o povinnosti platiteľa dane platiť daň pri dodaní kovového odpadu a kovového šrotu v tuzemsku.
Podľa nového znenia § 69 ods. 12 zákona č. 222/2004 Z.z. o DPH!
Pri dodaní kovového odpadu a kovového šrotu v tuzemsku je povinný platiť daň platiteľ, ktorému je tento tovar dodaný. Na účely tohto zákona sa kovovým odpadom rozumie kovový odpad a šrot z výroby alebo z mechanického opracovania kovov a kovové predmety ďalej už nepoužiteľné vzhľadom na ich zlomenie, rozrezanie, opotrebenie alebo z podobných dôvodov.
V tejto súvislosti bol doplnený aj § 71 odst.7 zákona č.222/2004 Z.z. o DPH (Faktúra pri dodaní tovaru a služby v tuzemsku)
Ak platiteľ dodá tovar, pri ktorom je povinný platiť daň príjemca tovaru podľa § 69 odst.12, musí vo faktúre uviesť odkaz na § 69 odst.l2 na článok 199 odst.1 písm.d) smernice Rady 2006/112/ES z 28. Novembra 2006 o spoločnom systéme dane z pridanej hodnoty, alebo informáciu, že osobou povinnou platiť daň je osoba, ktorej je tovar dodaný.
DPH režim pri obchode so šrotom teda zjednodušene od 1.4.2009 funguje takto:
1. Firma-platiteľ dane A, pri nákupe šrotu od tuzemského dodávateľa-platiteľa B, nakúpi šrot, pri ktorom dodávateľ A nesmie uplatniť DPH na výstupe, ale uvedie na faktúre poznámku podľa §71 odst.7.
2. Firma B nakúpený šrot zdaní (na výstupe), ale súčasne po splnení zákonom stanovených podmienok si uvedenú výšku dane aj odpočíta. Daňová povinnosť z uvedenej obchodnej operácie je nula.
3. Ak firma B kovový šrot dodá inému (ďalšiemu odberateľovi, opäť nemôže na výstupe uplatniť žiadnu DPH, ale uvedie poznámku podľa § 71 odst.7.